**Уважаеми госпожи и господа,**

**Бих искала да изкажа дълбоката си благодарност и признателност към екипа на вътрешно отделение на МБАЛ ,Д- р Стойчо Христов', гр. Севлиево, където се лекуваше баща ми Нори Любенов (87 г.) от сърдечна недостатъчност в периода 1 - 4 октомври 2024 г.**

**Специални благодарности на лекуващия лекар - д-р Николай Цанов, кардиолог, който впечатли мене и баща ми с високия си професионализъм, ерудираност, хуманност, отдаденост към професията. Убедена съм, че това са само част от неговите професионални и човешки добродетели, както и че ги проявява към всички пациенти.**

**Баща ми се възстанови бързо благодарение на компетентните грижи, безкористно внимание и човешка подкрепа на целия екип, за което нашето семейство остава завинаги благодарно.**

**Бих искала да отбележа и положителните промени в обстановката в отделението. По стечение на обстоятелствата имам впечатления от същото отделение преди 6 години, когато в него се лекуваше майка ми. Сега обстановката е много по-приятна и спокойна, повече са удобствата за пациентите. По мое мнение лечението, обслужването и хигиената са на европейско ниво.**

**Пожелавам на целия екип на вътрешно отделение и на болницата в гр. Севлиево здраве, успехи и щастие!**

**Велислава Любенова**

**професор в Институт по роботика към Българска Академия на науките**